Kyrgios kap Zverev oor rinkinkery | Netwerk24
Vrees vir nóg 'n drankverbod aan die toeneem
Die drankbedryf is proaktief besig om voorbrand te maak teen nog 'n verbod op drankverkope.
Beeld-spotprent: 14 Mei 2021
29 Junie 2020 12:37
Die Australiese tennisspeler Nick Kyrgios het Alexander Zverev kwaai gekritiseer nadat 'n video wys waarin die Duitser Sondag in 'n volgepakte klub partytjie hou.
Grigor Dimitov van Bulgarye en Alexander Zverev van Duitsland by die Adria-toernooi in Belgrado, Serwië. Foto: Reuters
Zverev (23) het onlangs aan Novak Djokovic se omstrede Adria-toernooie in Serwië en Kroasië deelgeneem.
Hy en sy span is negatief vir die koronavirus getoets en hy het daarna beloof om in isolasie te gaan.
Net enkele dae later het hy partytjie gehou in 'n klub in Monaco.
Djokovic, Goran Ivanisevic, sy afrigter, en medespelers Grigor Dimitrov, Borna Coric en Viktor Troicki is almal positief getoets.
Die Duitse ontwerper Philipp Plein het die video op Instagram geplaas, maar later verwyder. Zverev is egter ook op ander video's en foto's gesien.
"I deeply apologize to anyone that I have put at risk...I will proceed to follow self-isolating guidelines...stay safe ??."
"Ek word vanoggend wakker en ek sien nog meer omstrede gebeure in die wêreld," sê Kyrgios op Instagram.
"Een daarvan het uitgestaan: Weer Sascha Zverev (sy bynaam in tenniskringe is Sascha). Hoe selfsugtig kan jy wees?"
Kyrgios het vroeër die organiseerders van die Adria-toernooie gekritiseer en gekap na beheerliggame wat planne maak om tennis te laat hervat te midde van die Covid-19-pandemie.
Serwië en Kroasië se maatreëls is verslap en Djokovic het gesê hy het gevoel almal sal veilig wees.
Volgepakte paviljoene in Belgrado het egter tot kritiek gelei. Die spelers het mekaar omhels, vir foto's geposeer, nuuskonferensies bygewoon en basketbal gespeel.
Zverev en ander spelers het ook in Serwië in 'n klub gedans.
"As jy vermetel genoeg is dat jou bestuur namens jou jammer sê en dat jy vir 14 dae gaan selfisoleer, wees vermetel genoeg om vir 14 dae binnenshuis te bly," sê Kyrgios.
Zverev het nog nie kommentaar gelewer nie.
Sommige kenners meen egter sy optrede en dié van ander spelers tydens Djokovic se toernooi kan tennisowerhede noop om 'n Covid-19-gedragskode vir spelers op te stel, wat hulle in staat sal stel om oortreders, wat ander se gesondheid in gevaar stel, te kan straf. – Reuters, Sportredaksie
Meer oor: Novak Djokovic | Adria-Reeks | Tennis | Dominic Thiem | Nick Kyrgios | Alexander Zverev | Grigor Dimitrov